интервенциите на селскостопанските пазари, преките помощи и развитието на селските райони той е уникален, като по този начин се осигурява ясното идентифициране на номера на заявлението за помощ/искането за плащане в информационната система на разплащателната агенция.
 3.2 Поле F300B: дата на заявлението за помощ/искането за плащане
 Датата, на която разплащателната агенция или някой от оправомощените от нея органи (включително всичките ѝ клонове или регионални звена) са получили заявлението за помощ/искането за плащане.
 При плащания в рамките на националните програми за подпомагане в лозаро-винарския сектор датата на подаване на заявлението е датата, предвидена в член 37, буква б) от Регламент (ЕО) No 555/2008 на Комисията (1).
 При мерките за развитие на селските райони датата на декларацията се отнася до искането за плащане, посочено в член 2, параграф 1, точка 4 от Делегиран регламент (ЕС) No 640/2014 (2).
 Изискван формат: „ГГГГММДД“ (година с четири цифри, месец с две цифри, ден с две цифри).
 3.3 Поле F301: номер на договора/проекта (когато е приложимо)
 По отношение на мерки и програми в рамките на ЕЗФРСР, на всеки проект се дава уникален идентификационен номер.
 3.4 Поле F304: одобряващ орган
 Това е органът, който отговаря за административния контрол и одобряването, например, регионът. Колкото по-децентрализирано е управлението на схемата, толкова по-важна е тази информация.
 3.5 Поле F307: орган, при който се съхраняват придружаващите документи
 Само когато той е различен от посочения в поле F304.
 4 ДАННИ ОТНОСНО ПРОДУКТИТЕ:
 Предварителна бележка относно количествата: като основно правило количествата, като например площите и др. подобни, се посочват само веднъж. В случай на авансово плащане, последвано от плащане на остатъка, количеството се посочва в записа на авансовото плащане. Това се отнася и за случаи, когато авансовото плащане и плащането на остатъка са отнесени към различни бюджетни подпозиции (аванси и остатък). Корекциите на количествата се посочват в записите на плащанията на остатъка или последващите плащания. В случай на събиране на суми, ако сумата, за която е подадено заявление, е намалена поради неправилно посочени количества, корекциите на количествата се указват със знак минус.
 4.1 Поле F500: код на продукта/код на подмярката за развитие на селските райони
 Държавите членки съставят собствени списъци с кодове, които се описват подробно в обяснителната бележка към документа/документите за плащането.
 За мерки за развитие на селските райони в рамките на бюджетна позиция 05046001 по ЕЗФРСР, подмярката се посочва в съответствие с таблицата в част 5 от приложение I към Регламент за изпълнение (ЕС) No 808/2014 на Комисията (3).
 4.2 Поле F502: количество, за което е извършено плащане (брой хектари и пр.)
 Виж предварителната бележка в заглавие 4 (данни относно продуктите).
 По отношение на лозаро-винарския сектор получените след дестилацията продукти се посочват като алкохолно съдържание.
 По отношение на всички други сектори количеството, за което е извършено плащане, се посочва в мерната единица, определена като основа за плащането на премията в регламентите, уреждащи съответния сектор.
 Изискван формат: +99....99.99 или –99....99.99, където 9 означава цифра от 0 до 9. С възможност за увеличаване на броя на десетичните знаци, ако е необходимо. (най-много 6).
 4.3 Поле F503: количество, за което е подадено заявление за